**ELŐZETES HATÁSVIZSGÁLAT**

**a helyi építészeti tervtanácsról szóló önkormányzati rendelethez**

**1. Társadalmi hatások**

A rendeletnek társadalmi hatása nincsen.

**2. Gazdasági, költségvetési hatások**

A rendelettervezet a helyi építészeti tervtanács létrehozásáról rendelkezik. A tervtanács működéséhez szükséges forrást a mindenkori költségvetési rendeletben szükséges biztosítani.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelettervezet szerint a tervtanács munkájának szervezését, titkársági feladatait, valamint a működésével kapcsolatos adminisztratív feladatokat a Polgármesteri Hivatal főépítészi feladatokat ellátó szervezeti egysége látja el.

**6. A jogszabály megalkotásának szükségessége, a jogalkotás elmaradásának várható következményei**

2024. október 1. napján hatályba lépett a magyar építészetről szóló 2023. évi C. törvény (a továbbiakban: Méptv.) számos rendelkezése. A Méptv. 63. § (1) bekezdése értelmében a járásszékhely városokban helyi építészeti tervtanácsot kell működtetni. A Méptv. 225. § (8) bekezdése felhatalmazó rendelkezést tartalmaz, mely szerint a települési önkormányzatoknak rendeletet kell alkotniuk a helyi építészeti tervtanács létrehozásáról, működési feltételeiről, eljárási szabályainak megállapításáról abban a körben, melyet a Méptv., vagy a felhatalmazása alapján megalkotott az építészeti és településrendezési tervtanácsokról szóló 283/2024. (IX.30.) Korm. rendelet nem szabályoz. A felhatalmazó rendelkezés jogalkotási kötelezettséget jelent.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi feltételek rendelkezésre állnak. A pénzügyi feltételek tekintetében az 2. pontban foglaltak említendők.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**